கேள்வி: உத்மூர்த்தியா - இயற்கை வளங்கள் பற்றி தகவல் சொல்.
பதில்: இக்குடியரசு பாறைநெய், கரி, கனிம நீர் முதலிய இயற்கை வளங்களைக் கொண்டுள்ளது. 2002ன் கணிப்பின்படி இங்கு 820 மில்லியன் டன் எண்ணெய் இருப்பு உள்ளது. ஆண்டுதோறும் 7 மில்லியன் டன் எண்ணெய் எடுக்கப்படுகின்றது. பெரும்பாலும் மிதவெப்ப ஊசியிலைக் காடுகளைக் கொண்டுள்ள இக்குடியரசின் வனப்பகுதி 40%ஆக உள்ளது
கேள்வி: உத்மூர்த்தியா - பண்பாடு பற்றி நீங்கள் என்ன அறிந்துள்ளீர்கள்?
பதில்: ﻿﻿உத்மூர்த்தியாவின் வரலாற்றையும் பண்பாட்டையும் எடுத்துரைக்கும் வகையில் எட்டு தொழில்முறை திரையரங்குகளும் ஒரு பாரிய இசைக்குழு சமூகமும் பத்திற்கும் மேற்பட்ட மாநில மற்றும் பொது அருங்காட்சியகம் உள்ளன. சராபுல் வரலாறு மற்றும் பண்பாட்டு அருங்காட்சியகம், வோத்கின்ஸ்க்கிலுள்ள பியோத்தர் இலீச் சாய்க்கோவ்சுக்கி அருங்காட்சியகம் முதலியன குறிப்பிடத்தகுந்தன. பழைமையான ஆயுத அருங்காட்சியகங்களில் ஒன்றும் நவம்பர் 2004 ல் அர்ப்பணிக்கப்பட்ட மிக்கைல் கலாசுனிக்கோவ் அருங்காட்சியகமும் இழெவ்ஸ்க்கில் உள்ளது. சோவியத் ஒன்றியம் உடைந்தபின் உரால் பகுதி மக்களால் பண்பாட்டு வருநிகழ்வியம் (''Ethnofuturism'') என்ற பண்பாட்டு இயக்கம் பரிணமித்துள்ளது.[http://www.suri.ee/etnofutu/idnatekst/index.html Ethnofuturism] சமயம் 2012ம் ஆண்டின் கணக்கெடுப்பின்படி, ﻿﻿உத்மூர்த் மக்கள் தொகையில் 33.1% உருசிய மரபுவழித் திருச்சபையையும் 5% இணைப்பில்லாத பொதுவான கிறித்துவம் 2% பிற மரபுவழி திருச்சபையையும் 4% இசுலாம் 2% ஸ்லாவிய நாட்டுப்புறச்சமயம் அல்லது ﻿﻿உத்மூர்த் நாட்டுப்புறச்சமயத்தையும் 1% சீர்திருத்தத் திருச்சபை யையும் 1% பழைய நம்பிக்கையையும் பின்பற்றுகின்றனர். மேலும் மக்கள்தொகையில் 29% பேர் இறை நம்பிக்கை கொண்ட ஆனால் சமயப்பற்றற்றவர்கள், 19% நாத்திகம்கள் 3.9% சமயம் குறிப்பிட விரும்பாதோர் அல்லது பிற சமயங்களை பின்பற்றுவோர்கள்.
கேள்வி: உத்மூர்த்தியா - அரசியல் என்பது என்ன?
பதில்: ﻿﻿உத்மூர்த் குடியரசின் தலைவர் உருசியக் குடியரசுத் தலைவரால் தேர்ந்தெடுக்கப்படுகின்றார். பிப்ரவரி 2004 இல் அலெக்சாண்டர் சலவ்யோவ் ﻿﻿உத்மூர்த் குடியரசின் தலைவராக நியமிக்கப்பட்டார்.